《雨潇潇戏而有所赠》
明代·董纪

雨潇潇，泥滑滑，风如刀，耳如割。行路正难行，行人欲愁杀。

马上顾舟中，贵郎遇富翁。驱驰莫相笑，同是路途穷。

富翁舟中无坐立，贵郎马上毡衫湿。腰缠十万受此寒，不如在家贫亦安。

作者简介：董纪，明字良史，后以字行，更字述夫，号一槎，上海人。洪武（一三六八至一三九八）中任江西按察佥事。善草书。著西郊笑端集。《书史会要、大观录》